**‏** תאריך

לכבוד

שלום רב,

ראשית, ברצוני להודות לך מקרב לב על תרומתך הנדיבה לטובת פעילות צהר לשורשים.

ארגון צהר מפעיל מזה עשר שנים את תכנית שורשים להוכחת יהדות. מדובר בתכנית שנותנת מענה לעולים מכל העולם, בעיקר לישראלים יוצאי בריה"מ לשעבר. רוב העולים ממדינות אלו נולדו כיהודים, אך הם או הוריהם הגיעו ארצה ללא המסמכים המתאימים, לכן לא יכולים להוכיח בכוחות עצמם את יהדותם (נעדרים את היכולת לאתר את התעודות המתאימות). בצורה כזו, כ- 800000 ישראלים החיים בינינו, ואשר שירתו בצבא ומעורבים בחברה הישראלית ובכלכלה ותורמים לה, אינם יכולים להשתלב בצורה מלאה כל זמן שאינם יכולים להינשא כדת משה וישראל. בבואם לרבנות יבקשו מהם מסמכים שאין ביכולתם להמציא בכוחות עצמם. לכן, פתחה צהר תכנית שמסייעת להם, ללא תמורה, למצוא את המסמכים ולהיות מוגדרים כיהודים בתעודת זהות.

בזכות תמיכתך, עלה בידינו להרחיב את פעילותינו בתחום הוכחת היהדות לישראלים רבים, פעילות זו נסקור בדיווח זה.

אנו מודים לך על תמיכתך רבת השנים בתחום חשוב זה, יחד עם שותפים נוספים התומכים בו.

בסיומו של הדיווח המילולי מופיע דיווח כספי על השימוש בכספי התרומה.

**רקע כללי**

אגף שורשים הוקם לפני כשנים עשר שנים ונתן עד כה מענה ל-40000 איש. האגף הצליח להוכיח את יהדותם של 40000 ישראלים. מדי שנה כ- 2500 תיקים נפתחים במשרדנו, ואנו עושים כל שלאל ידינו על מנת להוכיח את יהדותם עלי ידי מציאת המסמכים המתאימים, תהליך הוכחת היהדות דורש המצאת מסמכים שונים שעל המבקש להציג לבית הדין הרבני.

המסמכים כוללים בין היתר:

• תעודת נישואין או גירושין של אמו של המבקש ושל הוריה. ישנה עדיפות להגיע

 לדיונים עצמם עם אם המבקש, ובמידה והדבר אפשרי גם עם אמה של האם.

• תעודות לידה ופטירה של אם סבתו של המבקש מצד האם.

• צילומים של מקומות בהם קבורים בני משפחתו ו/או תמונות משפחתיות המקשרות בין המבקש ובין משפחתו הרחבה.

• תזכירים ממקום מגורים בו התגוררה משפחתו בחו"ל היכולים ללמד על יהדותו של

 המבקש, כגון: בתי ספר ואוניברסיטאות, שירות צבאי, ועדי בית, תעודות המעידות על

 גירושין, פטירה, אימוץ, הכרת אבהות, פנקס עבודה, פנקס חבר מפלגה, תעודות

 ממשלתיות וכדומה.

• תזכירים ואישורים מהצלב האדום על יהדותם של בני המשפחה, במידה והשתתפה

 תהליך בו הועברה האוכלוסייה במהלך המלחמה מהחזית – (“evacuation”) " ב"פינוי

 לעורף בברית המועצות ובריטניה, או אישורים של הצלב האדום המעידים על הגירת

 יהודים בתקופת מלחמת העולם השנייה.

יש לציין כי תהליך בירור היהדות אינו תהליך קבוע וסדור. המסמכים המצוינים לעיל מהווים בסיס לתהליך בירור היהדות. במידה וניתן לאחזרם ולאשר על פי חלקם או כולם את יהדותו של המבקש, הרי שניתן לסיים את התהליך באופן מיידי. במידה והנתונים חסרים, יש לבחון את אופן שבו ניתן יהיה להוכיח את יהדותו של המבקש. חלק זה של התהליך מתבצע באופן שונה ממבקש למבקש, ודורש התייחסות פרטנית מצד צוות מבררי היהדות. בנוסף, יש לציין כי יתכן ובמקרים מסוימים יהיה צורך במסמכים או עדויות אחרות שאינן מופיעות ברשימה לעיל, וכי חלק תפקידם של מבררי היהדות הינו התאמת המסמכים והעדויות הנדרשות למקרה הנדון.

בהתאם לאמור, קיים קושי באיתור והשבת המסמכים השונים המצוינים לעיל, בעיקר במקרים של עולים ממדינות ברית המועצות לעבר. החיים תחת המשטר הקומוניסטי לא איפשרו, בחלק גדול מהמקרים, קיום אורח חיים יהודי, כמו גם לשמר תיעוד מסודר של שושלות יהודיות. אישורי יהדות, מכתבי המלצה מרב מוכר, כתובות ותעודות נוספות שונות, אינן בהישג ידם של המבקשים להוכיח את יהדותם, בין אם בשל חוסר היכולת לאחזר מסמכים אלו, ובין אם בשל אי הימצאותם מלכתחילה הנובע מאי נטילת חלק פעיל באורח חיים יהודי.

למרות כל זאת, יש לציין כי תהליך בירור היהדות הינו תהליך קצר, זול ונוח. הוא אינו דורש מהמבקש תהליך לימוד, ואינו דורש הסתגלות לאורח חיים דתי. בנוסף, יש לציין כי בתהליך בירור היהדות קיימת השפעה ישירה של התהליך על נפשות נוספות מלבד המבקש, שכן במידה ויהדותו של בן משפחה הוכחה, יכולים גם אחיו ולעיתים גם ילדיו וילדי אחיו להיות זכאים לרישום ברבנות כיהודים, בעוד הגיור משפיע על המתגייר בלבד.

סיכום יתרונות תהליך בירור היהדות :

• התהליך קצר יחסית, ודורש השקעה מינימלית מצידו של המבקש.

• עלויות התהליך נמוכות יחסית.

• הליך בירור היהדות משפיע בממוצע על כ 4.6 נפשות נוספות, מלבד המבקש, כך

 שלתהליך השפעה נרחבת על הציבור שיהדותו לא הוכחה.

**התקדמות בשנה האחרונה- ינואר – נובמבר 2017**

1. **פעילות בשלוחות בארץ-**

**על מנת להקל על האנשים המגיעים להיעזר בשירותים של מבררי שורשים, ישנם שישה שלוחות של אגף שורשים ברחבי הארץ.**

**נצרת עילית – כ - 15 תיקים בחודש הוקמה בשנת 2013**

**עכו – כ- 11 תיקים בחודש הוקמה בשנת 2014**

**חיפה – כ - 20 תיקים בחודש הוקמה בשנת 2014**

**אשקלון – כ - 10 תיקים בחודש הוקמה בשנת 2012**

**אשדוד – כ -20 תיקים בחודש הוקמה בשנת 2012**

**ראשון לציון – כ - 18 תיקים בחודש הוקמה בשנת 2016**

**ירושלים – כ - 25 תיקים בחודש הוקמה בשנת 2006**

1. **תמיכה לוגיסטית ממשרדי חו"ל**

**דרך הטיפול בתיקים המורכבים עוברת דרך מידע הקיים בחוץ לארץ בעיקר במדינות חמ"ע לשעבר. המידע הנדרש הוא מסמכים הנמצאים בארכיונים שונים, איתור קברים ומצבות של בני משפחה, איתור קרובי משפחה ומכרים החיים שם ויכולים להעיד על יהדותו של המבקש. השלוחות בחו"ל:**

* **מוסקבה – הוקמה בשנת 2010 מטפלת ב 25 תיקים בחודש**
* **אוקראינה קייב – הוקמה בשנת 2006 מטפלת ב 30 תיקים בחודש**
* **אוקראינה דנייפרוטרובסק – הוקמה בשנת 2014 מטפלת ב – 25 תיקים בחודש**
1. **פעילות שיווקית להגעה לקהל היעד**

**על מנת להגיע לקהל היעד מתבצעת פעילות פרסום שיווק ויחסי ציבור משמעותית - לצורך הגברת המודעות לנושא ולבעייתיות באי הגדרתם של עולים כיהודים, כמו גם הגברת המודעות לפיתרון הנגיש שמספק מרכז שורשים לנדרשים להוכחת יהדות, הן בקרב אוכלוסיית קהל היעד, והן אל מול גורמים רלוונטיים, ברשויות מקומיות, במועצות דתיות ובכלל הציבור.**

**השיווק מתבצע במספר אפיקים מרכזיים:**

**1 שיווק במדיות השונות באמצעות פרסום כתבות ויחסי ציבור.**

**2 שיווק נרחב לקהל הרחב באמצעות מודעות ופליירים בריכוזי אוכלוסין ידועים.**

**3 פעילות שיווקית בקרב המגזר הרבני והדיינים במרחב הפעילות.**

**4 שיווק הפעילות בקרב גורמים רלוונטיים ברשויות ומועצות מקומיות.**

**אגף שורשים מבצע פעילות אינטנסבית של יחסי ציבור שכוללת כמה מרכיבים**

**1 פעילות עקבית עם כתבים רלוונטיים לתחום ודיווח על שני תחומים, פעילות רציפה ואירועים מיוחדים.**

**2 ביצוע פרויקטים יחודיים ששמביאים יחסי ציבור רלוונטיים**

**3. קיום פעילות ייחודית עם כתבים בארץ ובחול כמו מעקב משותף אחרי ניהול תיק מתחילתו ועד סיומו של התהליך.**

1. **השתלמויות לעובדים**

**עכב כך שעבודת מבררי היהדות הינה עבודה מקצועית ויסודית מאוד, מבררי היהדות עוברים מעת לעת השתלמויות מקצועיות בנושאים רבים ומגוונים המשרתים את עבודתם כמו לדוגמא :**

**ההיסטוריה של מדינות שונות בבריה"מ לשעבר.**

**שפת גוף וניהול ראיון.**

**קבילות קיימות בחו"ל וכיצד מתבצע הקשר עמהם.**

**שימוש בארכיונים בחו"ל ובמיוחד בארכיון הצלב האדום.**

**שימוש בארכיונים של יד ושם.**

**עבודה מול בתי הדין הרבניים.**

**עבודה מול משרד הפנים.**

**גנאלוגיה יהודית.**

**יידיש. ועוד ועוד.**

1. **תכנית פיתוח ל- 2018**
2. בעקבות עבודה אינטנסיבית והבנה שזמננו קצר ויש לנו מספר שנים מצומצם לפתור את בעיית הוכחת היהדות הצלחנו במאמצים רבים לשכנע ח"כים רבים מכל גווני הקשת הפוליטית, שבסופו של דבר הצלחנו להביא את הממשלה לקבל החלטה בנושא הוכחת היהדות במדינת ישראל ולבצע את פרוייקט בירור היהדות כמיזם משותף של צהר ומשרד ראש הממשלה. המותנה בהשלמת מצינג שיגיע מאיתנו.

על מנת שפרוייקט זה יצליח אנחנו יוצאים בשנת 2018 בתוכנית שיוווק אינטנסיבית המגובה בהיערכות מתאימה באגף שורשים.

מטרת העל: הבאת כמה שיותר "עולים" לאישרור יהדותם באגף צהר לשורשים.

א. יעדים (מטרות)

1. העלאת המודעות בקרב ציבור העולים לפיתרון אותו מציע ארגון רבני צהר.

2. סיוע ושיתוף פעולה עם תנועות הפועלות בברית המועצות לשעבר כמו "לימוד", "הלל", ה"גוינט" ועוד למען איתור השורשים (מקושרים מצוין לארגונים האלו ולאנשים המפעילים אותם בקרב מאות אלפי יהודים ברחבי ברית המועצות לשעבר)

3. העלאת הנושא לסדר היום הציבורי - את הבעיה ומולה את הפתרון.

4. עבודה מול התקשורת בשפה הרוסית בארץ ובברית המועצות לשעבר.

5. יצירת שיתופי פעולה עם משרדי ממשלה כמו משרד הפנים (קשר מעולה), משרד הרווחה, משרד הקליטה, משרד ראש הממשלה ועוד.

ב. הצעות קריאטיביות (אירועים ויזום פעילויות מעוררי יח"צ):

1. להיעזר בשני מובילי רשת (סמיון ויבגני זורובינסקי) לטובת העברת המסר בצורה יעילה יותר.

2. לצאת בקמפיין פרסומי "הוריך עלו ארצה בשנות ה-90'!? אולי אתה זכאי לדרכון יהודי" (על משקל כל המחפשים דרכון אירופאים לכל מקרה)

3. כתיבת מערכון להעברה בוואצאפ "ברוסית זה נשמע מצחיק יותר"

4. הקמת מטה י"בניקים לפני גיוס אשר יצאו בכותרת "לא יהודים לא מתגייסים"

5. ליבוי השיח על ידי הפצת מספרים, סקרים וסיפורים אישיים.

6. הקמת שולחן משימה (מעין דירקטוריון למשימה) אשר יתכנס, ידון וישפיע על הנושא. (שולחן אשר יורכב ממובילי דעת קהל)

7. שיתוף פעולה הדוק עם ערוץ 20, ערוץ המורשת במטרה משותפת להעלות את מספר היהודים הכשרים.

8. הצעה לסרט דוקומנטרי שיעקוב אחרי חיילים קרביים, בכירים בשק, שנתקלים בבעיות בשל אי אישור היהדות וליווי התנועה איתם.

מאמצים אלו, נוספים ואחרים יכתבו בתוכנית עבודה סדורה ומתוארכת .

מאמצי אלו יהיו כתמך וכשופר למאמצי השטח העירוניים ותפקידם לייצר "לידים" לפגישות החתמה על טפסים במטות השונים.

ה. מאמצי השטח

1. שיטה – פניה ממוקדת ללקוחות הפוטנציאלים לאחר ביצוע ניתוח וסינון של קהל היעד.

2. דרך עבודה – העבודה תתבצע ב-2 ערוצים במקביל:

2.1. עבודה מול ארגוני שונים המאגדים אלפי אנשים תחתם לדוגמא:

2.1.1. ארגון ותיקי מלחמת עולם השנייה שלחמו בנאצים (מעל 12,000 חברים דוברי רוסית עם פריסה ארצית של 52 סניפים).

2.1.2. הפדרציה הישראלית לדוברי השפה הרוסית (מעל 10,000 חברים דוברי רוסית בפריסה ארצית עם עשרות סניפים).

2.1.3. ארגוני יוצאי המדינות – רוסיה, אוקראינה, בלרוס, קווקז, בוכרה ועוד (עשרות אלפי אנשים יוצאי ברה"מ לשעבר).

2.1.4. כוכב דוד – 3,000 ילדים להורים יוצאי בריה"מ לשעבר שהיום רובם צברים אך לרובם אין אישור יהדות היות וההורים הגיעו לארץ כבר נשואים.

2.1.5. עשרות ארגוני ספורט.

2.1.6. ארגוני עולים.

2.2. עבודה ישירה עם נציגי הקהילות ומגזרים הרלוונטיים בעשרות ראשויות שונות. יש לציין שלמשרד ישנו ניסיון עבודה רב מול הנציגים והאוכלוסיות אלו בעבר.

3. לוחות זמנים – התוכנית תבוצע בשנת 2018 כשהיעד המרכזי הוא להכפיל את כמות הפונים לשורשים להוכחת יהדות.

4. עזרים:

4.1. נציגים של צוהר לשורשים שיגיעו לקבל קהל ופניות בצורה מרוכזת במוקדי הפעילות.

4.2. הסעות במידת הצורך.

4.3. CRM.

4.4. גישה לנתוני הרישום והנתונים הסטטיסטיים.

**בברכה ובתודה גדולה,**

משה בארי אורי שכטר דפי פורר קרמר

מנכ"ל צהר ראש אגף שורשים ראש אגף פיתוח משאבים

נספח

ניצול תקציבי

|  |  |  |  |  |
| --- | --- | --- | --- | --- |
| **ארגון רבני צהר ע"ר** | מדיניות ציבורית |   |   |   |
| **מאזן בוחן חצי שנתי** |   |   |   | 09/08/2017 13:12:07 |
|  |   |   |   |   |
|   | **שם חשבון** | **חובה** | **זכות** | **הפרש** |
| **שורשים** |   |   |   |   |
|   |  |  |  |  |
|   |  |  |  |  |
|   |  |  |  |  |
|   |  |  |  |  |
|   |  |  |  |  |
|   |  |  |  |  |
|   |  |  |  |  |
|   |  |  |  |  |
|   |  |  |  |  |
|   |  |  |  |  |